Hillestad kirke

Hillestad kirke er en langkirke fra 1724 i Holmestrand kommune, Vestfold fylke. Byggverket er i tømmer og har 150 plasser. Kirkens gravminner er registrert av DIS-Norge. Beliggenhet Kirken ligger ved Odderudveien, nær der Hillestadelva renner ut i Hillestadvannet, nord for gården Søndre Hillestad. En eldre stavkirke stod på stedet før den nåværende kirken. Stavkirken er første gang nevnt i 1390, men var trolig eldre. Etter hvert forfalt den, og ble revet i mai 1724. Nåværende kirke ble innviet 29. september 1724. Arkitektur Hillestad kirke er en langkirke i tre, med rektangulært skip. Koret er i full bredde med sakristi i forlengelsen. Bygget har vesttårn og vestgalleri. Kirken er ombygget og pusset opp en rekke ganger: 1875: Vinduene ble utvidet 1911: Ombygging av tårn, sakristi og våpenhus (tegnet av arkitektene Jørgen Berner og Carl Berner) 1949–1951: Restaurering 2009: Utvendig oppussing Inventar Altertavle fra 1647, overført fra stavkirken. Prekestol fra 1636, også fra stavkirken. Døpefont med himling laget av Thomas Blix i 1725. To kirkeklokker, en fra 1810, og en fra 1919 som erstattet en middelalderklokke. Referanser Eksterne lenker (no) «Hillestad kirke». Kirkesøk. Den norske kirke. (no) «Hillestad kirke». Kulturminnesøk. Riksantikvaren – Direktoratet for kulturminneforvaltning. Hillestad Kirke Arkivert 12. september 2015 hos Wayback Machine. på vf.DISNorge.no Brosjyre på www.Kirken.no/Tunsberg (2 siders .pdf-fil). Hillestad kirke – Norske-kirker.net Holmestrand kirkelige fellesråd